Šuša

Šuša (azerbajdźansce Şuşa; armensce Շուշի/ Šuši) je město w Nahórskim Karabachu na zapadźe Azerbajdźana. Leži něhdźe šěsć kilometrow južnje Stepanakerta, někak 1300 do 1500 metrow nad mórskej hładźinu. Najwažniša dróha mjez Stepanakertom a Armenskej wjedźe nimo města. Ma wokoło štyri tysac wobydlerjow. Stawizny Dźensniše sydlišćo je so w lěće 1752 załožiło a ma wot lěta 1840 měšćanske prawa. Armenske wobydlerstwo, kotrež tworješe hač do lěta 1920 snadnu wjetšinu, bu w pogromje wućěrjene. Do prěnjeje Karabachskeje wójny spočatk 1990tych lět měješe město něhdźe 17.000 zwjetša azerbajdźanskich wobydlerjow, bu pak w běhu bitwy wopušćene. Wot lěta 1993 słušeše de facto k njepřipóznatemu statej Nahórski Karabach. W běhu druheje Karabachskeje wójny nazymu 2020 bu město dnja 7. nowembra wot azerbajdźanskeho wójska zdobyte. Literatura Шуша// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907. Шуша// Большой энциклопедический словарь Žórła Wotkaz